**REGINA REGATTA   
TVSK DRAGON KUPA**  
2024. június 15-16.

RENDEZŐ SZERVEZET: TÚRAVITORLÁS SPORTKLUB

**VERSENYUTASÍTÁS**

Az [NP] jelöléssel ellátott szabály megsértése nem képezheti egy hajó általi óvás alapját. Ez módosítja az RRS 60.1(a) szabályt. Az [NR] jelöléssel ellátott szabály megsértése nem képezheti egy hajó által kezdeményezett orvoslati kérelem alapját. Ez módosítja az RRS 62.1 szabályt.

1. **SZABÁLYOK**
   1. A versenyt „A vitorlázás versenyszabályaiban” (továbbiakban: RRS) meghatározott szabályok szerint rendezik.

1. **SZABÁLYOK MÓDOSÍTÁSA**
   1. A versenyen a Regina osztály váltóversenyét nem rendezzük meg. Ez módosítja a versenykiírás (VK) 9.4 pontját.
2. **VERSENYUTASÍTÁS MÓDOSÍTÁSAI ÉS ÉRVÉNYE**
   1. A versenyutasítás módosításait a vízen közöljük a résztvevő hajókkal úgy, hogy a hajóknak a módosítások megértését egyenként VHF-rádión vagy a rendezőhajó felé megtett szóbeli közléssel vissza kell igazolniuk.
   2. Jelen versenyutasítás csak a június 16-i pályafutamokon érvényes, a Regina osztály június 15-i túrafutamán a Tramontana-Sennebogen Kupa versenykiírás-versenyutasításának rendelkezéseit kell alkalmazni.
3. **VERSENYZŐK TÁJÉKOZTATÁSA**
   1. A versenyzőknek szóló közleményeket a hivatalos online hirdetőtáblán tesszük közzé, amelynek elérhetősége: https://mvszhirdetotabla.hu/regina-regatta-2024
   2. A parti jelzéseket a hivatalos online hirdetőtáblán tesszük közzé.
   3. A versenyiroda a TVSK alsóörsi kikötőjének klubházában található.
   4. A verseny résztvevői számára a futamokat megelőzően, azok ideje alatt és azokat követően a versenyrendezőség a VHF 18 csatornán sugároz információkat.
   5. [NR] A versenyrendezőség a következő információkat adja rádión:
      1. Pályával kapcsolatos információk
      2. Látható jelzések
      3. Rajtjelzések és rajtidő
      4. Meteorológiai és biztonsági információk
      5. Pályarövidítés, futam félbeszakítása vagy halasztása
      6. Egyéb, a versenyzés szempontjából releváns információk
4. **VERSENYPROGRAM**

|  |  |  |
| --- | --- | --- |
| **Versenynap** | **Regina osztály** | **Dragon osztály** |
| 2024.06.15. | 1 túrafutam a Tramontana-Sennebogen Kupa keretében | Nincs futam |
| 2022.06.16. | Figyelmeztető jelzés: 08.55  Pályafutamok (terv: 4 db) | Pályafutamok (terv: 3 db)  Figyelmeztető jelzés: 10.00 |
|  | **Összes tervezett futam: 5** | **Összes tervezett futam: 3** |

1. **OSZTÁLYLOBOGÓK**
   1. Regina osztály osztálylobogója: fehér alapon kék RAX felirat
   2. Dragon osztály osztálylobogója: fehér alapon kék Dragon osztályjelzés
2. **VERSENYPÁLYA**
   1. A **pályafutamok** a Balatonfüred – Tihany – Siófok – Csopak vízterületen, az egyidőben zajló más versenyekkel történt egyeztetés után meghatározott helyen kerülnek megrendezésre. A rajt pontos helyéről VHF-rádión adunk tájékoztatást.
   2. A pályafutamok és a Regina osztály váltóversenyének versenypályája cirkáló-hátszél jellegű, ahogyan azt a mellékelt ábrák mutatják. A diagramok az egyes pályaszakaszok hozzávetőleges szögét, a pályajelek kerülési sorrendjét és irányát ábrázolják.
   3. [NR] Legkésőbb a figyelmeztető jelzéssel egyidejűleg a versenyrendezőség kiírja az 1. sz. pályajel hozzávetőleges irányszögét.
   4. A pálya teljesítése: rajt – cirkáló (1) – terelő (1a) – szél alatti kapu (2s/2p) – cirkáló (1) – terelő (1a) – cél.
   5. Az első cirkálószakasz hosszabb lehet, mint a következő szakaszok.
   6. [NR] Egy „RC” lobogót viselő versenyrendezőségi hajó az első pályajel közelében áll majd.
   7. Amennyiben a szél alatti kapu valamelyik bójája hiányzik, a megmaradt bóját bal kéz felé kell elhagyni.
3. **PÁLYAJELEK**
   1. A pályajelek leírását a következő táblázat mutatja be.

|  |  |  |  |
| --- | --- | --- | --- |
| **Pályajel** | **Elhelyezkedése** | **Leírása** | **Kerülése** |
| Rajt/célhajó |  | RC lobogót viselő versenyrendezőségi hajó (MVSZ Szövetség) |  |
| Rajtbója | A rajtvonal bal oldali végén | Fehér bója piros-fehér csíkos lobogóval |  |
| 1 | Cirkálószakasz végén, cirkálóbója | Sárga felfújt bója | Bal kéz felől kell elhagyni. |
| 1a | Kb. 70-100 m-re az 1. pályajeltől, terelőbója | Sárga felfújt bója | Bal kéz felől kell elhagyni. |
| 2s/2p | Kb. 150-200 méterrel a rajtvonal fölött, hátszél-kapu | Két sárga felfújt bója által alkotott kapu | A két bója között kell áthaladni. Ha az egyik hiányzik, bal kéz felé kell elhagyni. |
| Célbója | A célvonal jobb oldali végén, a célhajótól kb. 50 méterre. | Fehér bója piros-fehér csíkos lobogóval |  |
| Módosító bója | Cirkálóbóját módosító bója | Piros felfújt bója | Bal kéz felől kell elhagyni. |

1. **RAJTVONAL**
   1. A rajtvonal a versenyrendezőségi rajthajó narancssárga lobogót viselő árbóca (jobbról) és a rajtbója pálya felőli széle (balról) közötti egyenes.
2. **CÉL** 
   1. A célvonal a rendezőhajó kék lobogót viselő rúdja (a pálya felől érkező hajóknak bal kézre) és a célbója pálya felőli oldala (a pálya felől érkező hajók számára jobb kézre) közötti egyenes.
3. **RAJTELJÁRÁS** 
   1. A rajtsorrend: Regina osztály, Dragon osztály.
   2. A Regina osztály rajtjelzése egyben a Dragon osztály figyelmeztető jelzése.
   3. Általános visszahívás esetén a Dragon osztály figyelmeztető jelzése automatikusan törlésre kerül, és ismét a Regina osztály rajteljárása kezdődik meg.
4. **PÁLYAMÓDOSÍTÁS**
   1. Pályamódosításkor a cirkálóbója helyett egy piros színű felfújt bóját helyez ki a versenyrendezőség. Ilyenkor terelőbója nem kerül kihelyezésre.
5. **PÁLYARÖVIDÍTÉS**
   1. A pályát osztályonként lehet rövidíteni.
   2. Pályarövidítés jelzése: Sierra lobogó alatt az érintett osztály lobogója.
   3. Pályarövidítés esetén a célvonalat úgy kell keresztezni, hogy a Sierra lobogót viselő motoros jobb kézre, a pályajel pedig bal kézre essen. Ez módosítja az RRS 32.2 szabályt.
   4. A versenypálya legkorábban három pályaszakasz teljesítését követően, a harmadik szakasz végét jelző pályajelnél rövidíthető. Ezen pont értelmezésekor a cirkáló (1) és terelő (1a) pályajel közötti táv nem minősül pályaszakasznak. Ez módosítja az RRS 32. szabályt.
6. **IDŐKORLÁTOZÁS**
   1. [NR] A pályafutamok célideje 50 perc.
   2. A pályafutamok első cirkálószakaszának időkorlátja 25 perc. Ha ezen idő alatt az első hajó nem éri el az első pályajelet, a futamot érvényteleníteni kell.
   3. A pályafutamok időkorlátja 90 perc az érvényes rajt időpontjától számítva. Ha ezen idő alatt az első hajó nem ér célba, a futamot érvényteleníteni kell.
   4. Azon hajók, amelyek egy pályafutamon nem futnak be az első hajó célba érését követő 15 percen belül, „nem ért célba” értékelést – pontszámítási rövidítés „DNF” - kapnak. Ez módosítja a 35. és A4.2 szabályokat.
7. **ÓVÁSOK ÉS ORVOSLATI KÉRELMEK**
   1. Az óvási szándékot a célhajónál az óvó hajó célba érése után azonnal be kell jelenteni. A be nem bejelentett óvások érvénytelenek. Ez módosítja az RRS 61. szabályt. Óvási űrlapok a hunsail.hu webhelyről letölthetők. Az óvásokat és az orvoslati vagy újranyitási kérelmeket online, a [vilmos.fairsailing.win@gmail.com](mailto:vilmos.fairsailing.win@gmail.com) email címen kell benyújtani.
   2. Az óvási határidő osztályonként:
      1. 45 perc, amelyet a napi utolsó futam utolsó hajójának célba érésétől vagy a vízen adott „ma nem lesz több futam” versenyrendezőségi jelzéstől kell számítani, vagy
      2. 30 perc, amelyet a parton adott „ma nem lesz több futam" jelzéstől kell számítani.
   3. Az óvástárgyalás idejét az óvási határidő lejáratát követő 60 percen belül a hivatalos online hirdetőtáblán teszik közzé.
   4. Az óvástárgyalás helye: TVSK Alsóörsi kikötő klubház.
   5. A VU 15.3 szerinti értesítések az RRS 63.2-ben meghatározott követelmények szerinti értesítésnek minősülnek.
   6. Az RRS 40.1 és 55. szabály megsértéséért járó büntetések az óvási bizottság döntése szerint a kizárásnál enyhébbek is lehetnek.
8. **[NP] [DP] BIZTONSÁGI ELŐÍRÁSOK** 
   1. Egy futam feladásakor a hajó a lehető leghamarabb köteles értesíteni a versenyrendezőséget.
9. **[DP] LEGÉNYSÉG VAGY FELSZERELÉS CSERÉJE** 
   1. Versenyzők cseréje csak a versenyrendezőség előzetes írásos hozzájárulásával lehetséges. Az erre vonatkozó kérelmeket legkésőbb 2024. június 16-án 08.00 óráig meg kell küldeni a [vilmos.fairsailing.win@gmail.com](mailto:vilmos.fairsailing.win@gmail.com) e-mail címre.
10. **[DP] FELSZERELÉSEK ÉS FELMÉRÉSI ELLENŐRZÉS**
    1. A hajók vagy a felszerelések bármikor ellenőrizhetők, hogy megfelelnek-e az osztályszabályoknak és a versenyutasításnak.
11. **HIVATALOS HAJÓK** 
    1. A hivatalos hajók jelzései:

* Versenyrendezőség: **fehér színű lobogó, RC felirattal**
* Óvási bizottság: **sárga vagy fehér színű lobogó, JURY felirattal**
* Technikai bizottság: **fehér színű lobogó, TC felirattal**
* Média: **fehér színű lobogó, PRESS felirattal**

1. **[DP] HULLADÉK ELHELYEZÉSE** 
   1. A hulladék elhelyezhető a kísérő és a hivatalos hajókon.
2. **RÁDIÓKAPCSOLAT**
   1. [DP] Vészhelyzetet kivéve egy versenyző hajó sem adhat le vagy vehet olyan rádióadást, amely nem érhető el minden hajó számára. Ez a megkötés a mobiltelefonokra is érvényes.
   2. A versenyzők adásra csak veszélyhelyzetben vagy a futam feladásakor használhatják a versenyrendezőség által megadott VHF 18 csatornát.
3. **FELELŐSSÉG KIZÁRÁSA**
   1. A versenyzők kizárólag saját felelősségükre vesznek részt a versenyen, lásd a RRS 3. szabályt. „Döntés a versenyen való részvételről”. A versenyt rendező szervezet, a Túravitorlás Sportklub, annak alkalmazottai, tisztségviselői, megbízottai, a versenyrendezőség és az óvási bizottság tagjai semmiféle felelősséget nem vállalnak olyan anyagi károkért, személyi sérülésekért vagy halálesetért, amelyek a versenyhez kapcsolódóan, azt megelőzően, annak során vagy azt követően következik be.
4. **BIZTOSÍTÁS**
   1. Minden résztvevő hajónak rendelkeznie kell az MVSZ Versenyrendelkezésekben meghatározott érvényes felelősségbiztosítással.

A screenshot of a video game

Description automatically generated